Kohe pärast sedal okupeeris Saksa sõjavägi Eesti. Sakslaste eesmärk oli ühendada Eesti Saksamaaga, Eesti iseseisvust nad ei tunnistanud. Seda ei tunnistanud ka Nõukogude Venemaa. Saksa väed tegutsesid vägivaldselt, vedasid välja toiduaineid ja arreteerisid eesti rahvuslikke poliitikuid. Päästekomitee esimees Konstantin Päts saadeti vangilaagrisse. Eesti välisesindajad olid aga juba varem kodumaalt lahkunud, et otsida välisriikidelt Eesti iseseisvuse tunnustamist. Jaan Tõnissoni juhtimisel läks korda, et Eesti iseseisvust tunnistasid Inglise, Prantsuse ja Itaalia valitsus. Maalt välja pääseda püüdev J. Vilms hukati sakslaste poolt.